বুনিপ
বুনিপ বা কিয়ানপ্রেটি হল অস্ট্রেলীয় আদিবাসীদের উপকথা হতে প্রাপ্ত একটি বিশালাকৃতির পৌরাণিক কল্পিত জলচর প্রাণী, যা জলাধার বা ডোবায় শিকারের আশায় গা এলিয়ে ঘাপটি মেরে বসে থাকে। অঞ্চলভেদে অস্ট্রেলীয়ার আদিবাসীরা একে বিভিন্ন নামে ডেকে থাকে। উনিশ শতকের পর থেকে বিভিন্ন জনপ্রিয় ঔপন্যাসিক তাদের সাহিত্যকর্মে এই জীবটিকে স্থান দেন। প্রখ্যাত বাঙালি লেখক বিভুতিভূষণ বন্ধোপাধ্যায়ের চাঁদের পাহাড় নামক উপন্যাসেও একে দেখা যায়। অস্ট্রেলিয়ার উপজাতিরা এই ধরনের জীবের অস্তিত্বে বিশ্বাস করে। বুনিপ শব্দটির উৎপত্তি দক্ষিণ-পূর্ব অস্ট্রেলিয়ার আদিবাসীর Wemba-Wemba বা Wergaia ভাষা থেকে শনাক্ত করা হয়েছে।